Diari Oficial de la Generalitat Valenciana


Sumari del DOGV 5653, del 04-12-2007 (2007/14523)

ACORD de 30 de novembre de 2007, del Consell, pel qual declara la urgent ocupació dels béns i drets subjectes a un expedient d'expropiació forçosa de l'Ajuntament de Crevillent.
---------------------------------------------------------------------------------------------------------------------------------------------------------------------------------

### Dades del document

Número de DOGV
:   5653

Data del DOGV
:   04-12-2007

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2007/14586


Data del document
:   30-11-2007

Organisme emissor
:   Conselleria de Presidència

Tipus de document
:   Acord

Descriptors 

:   * Crevillent
    * administració local
    * expropiació

ACORD de 30 de novembre de 2007, del Consell, pel qual declara la urgent ocupació dels béns i drets subjectes a un expedient d'expropiació forçosa de l'Ajuntament de Crevillent. [2007/14547]  
El Consell, en la reunió del dia 30 de novembre de 2007, va adoptar l'acord següent:  
L'Ajuntament de Crevillent, després de l'aprovació del projecte d'obres i el compliment dels requisits legals, va sol·licitar la declaració d'urgent ocupació dels béns i drets afectats per l'expedient d'expropiació forçosa per a l'execució del projecte «Construcció del col·lector de desaigüe d'aigües pluvials del carrer Mare de Déu de la Salut».  
Esta declaració d'ocupació urgent es justifica per les raons següents: l'obra de construcció del col·lector de desaigüe d'aigües pluvials del carrer Mare de Déu de la Salut ha de dur-se a terme amb celeritat, ja que és imprescindible disposar dels terrenys perquè el recent asfaltat dels carrers per on està projectat ubicar el col·lector d'aigües pluvials ha produït una modificació de les seues condicions de vessament superficial que afavorixen l'evacuació de les aigües cap a l'exterior de la calçada, amb la qual cosa l'efecte de les pluges en façades i habitatges seria inclús major. A més s'ha produït la circumstància imprevista de no haver-se comunicat a l'ajuntament la transmissió de la finca afectada pel seu anterior propietari, amb el que s'havia subscrit amistosament una acta de constitució de servitud d'aqüeducte i de pagament d'indemnització, i l'actual propietari no vol acordar amistosament un conveni semblant, la qual cosa justifica àmpliament acudir a este procediment especial.  
La relació de propietaris, béns i drets afectats per l'expedient va ser sotmesa a informació pública i notificada individualment als interessats, i es presentaren al·legacions que van ser resoltes pel Ple de la corporació.  
Consten l'aprovació del projecte d'obres, l'acta de replantejament i la retenció de crèdit.  
Per tot això, i conforme amb les facultats conferides pel Reial Decret 3318/1983, de 25 d'agost, d'acord amb els articles 29 i 50 de l'Estatut d'Autonomia de la Comunitat Valenciana, en relació amb l'article 21 i la disposició final segona de la Llei del Consell, a proposta del conseller de Presidència, el Consell  
ACORDA  
Declarar la urgent ocupació dels béns i drets subjectes a l'expedient d'expropiació forçosa instruït per l'Ajuntament de Crevillent per a l'execució del projecte «Construcció del col·lector de desaigüe d'aigües pluvials del carrer Mare de Déu de la Salut».  
Relació de béns afectats:  
Nom dels propietaris amb què es va iniciar el procediment anterior: Vicente Moscardó Pellicer i Dolores Sanfélix Peiró.  
Nom dels propietaris i titulars de drets, segons la nota simple del Registre de la Propietat núm. 3, d'Elx: Salvador Gonzálvez Mellado i Antonia María Coves Agulló quant al 50% i en proindivís del ple domini amb caràcter privatiu.  
Domicili a efecte de notificacions: Partida Jubalcoi, polígon 1, núm. 99-B (2) d'Elx.  
Descripció del terreny afectat: - Terreny de 264 m² (2 metres de franja al llarg de 132 lineals) sobre els quals es constituïx servitud forçosa d'aqüeducte.  
- 1.372 m² destinats a la seua ocupació temporal per a arreplega de material i realització dels treballs.   
Descripció de la finca afectada: Forma part de la finca núm. 35130; tom 1551; llibre 575; foli: 136, de Crevillent.  
Superfície del terreny: una hectàrea, setanta-sis àrees, setanta-set centiàrees.  
Confronta: nord: camí; sud: parcel·la 17 del polígon 13, de Rafael Mas Mas; est: barranc del Boch, i oest: parcel·la 8 del polígon 13, de Vicente Poveda Alfonso.  
Ref. cadastral: 76736A873796961476TL.  
Situació: camí del Boch.  
Situació jurídica: Limitacions de l'article 207 de la Llei Hipotecària.  
Supòsit expropiatori: Obra en execució del Projecte de Col·lector de Desaigüe d'Aigües Pluvials.  
El present acord es publicarà en el Diari Oficial de la Comunitat Valenciana, als efectes de l'article 56.2 del Reglament d'Expropiació Forçosa, perquè els interessats, una vegada publicada la relació i fins al moment de l'alçament de l'acta prèvia, puguen formular per escrit davant de la corporació local expropiadora al·legacions només als efectes d'esmenar possibles errors que s'hagen produït en relacionar els béns afectats per la urgent ocupació.  
Este acord posa fi a la via administrativa en virtut de l'article 109.c) de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener. Els interessats podran interposar contra este els recursos següents:  
a) Recurs potestatiu de reposició davant del Consell, en el termini d'un mes comptat a partir de l'endemà d'aquell en què tinga lloc la publicació de l'acord en el Diari Oficial de la Comunitat Valenciana. Contra la desestimació expressa del recurs potestatiu de reposició podrà interposar en el termini de dos mesos, o, si és el cas, contra la desestimació presumpta pel transcurs d'un mes, en el termini de sis mesos, recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana. En cas d'haver-se interposat recurs administratiu potestatiu de reposició, no es podrà interposar recurs contenciós administratiu fins que el primer siga resolt expressament o s'haja produït la seua desestimació presumpta pel transcurs d'un mes. Això d'acord amb el que establixen els articles 48, 107 i següents, i 116 i següents de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener; i 46 de la Llei 29/1998, de 13 de juliol, Reguladora de la Jurisdicció Contenciosa Administrativa.  
b) Directament recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptats a partir de l'endemà de la publicació de l'acord en el Diari Oficial de la Comunitat Valenciana, d'acord amb els articles 10 i 46 i següents de la Llei 29/1998, de 13 de juliol, Reguladora de la Jurisdicció Contenciosa Administrativa.  
Tot això sense perjuí que els interessats puguen exercitar qualsevol altra via que estimen oportuna.  
València, 30 de novembre de 2007  
El vicepresident primer i secretari del Consell,  
VICENTE RAMBLA MOMPLET